L’alcalde de Burjassot, Rafa García, es reuneix amb les associacions de veïns per informar-les de la reunió mantinguda amb el secretari autonòmic d’Infraestructures
2025-07-24

L’alcalde de Burjassot, Rafa García, s’ha reunit amb les Associacions de Veïns, convocades per la Federació de Veïns, per informar-les de la reunió mantinguda amb el secretari autonòmic d’Infraestructures, Territori i Medi Ambient, Victoriano Sánchez-Barcáiztegui. Reunió en la qual es va parlar tant de la situació de les obres del metro al seu pas pel barri de l’Empalme com del soterrament de les vies al seu pas pel municipi.

Després de manifestar als presents que per a ell la reunió va ser decebedora perquè “portem tres anys esperant, al vostre costat que acaben les obres i continuen sense fer-ho, malgrat les reivindicacions i de les mobilitzacions que heu realitzat i en les quals heu comptat amb el nostre suport incondicional”, l’alcalde va informar als veïns que la fi de l’obra de la superestructura del Barri de l’Empalme no se sap si estarà consignada en els pressupostos de la Generalitat per a 2015, “la Conselleria ens va dir que era un projecte prioritari per a ells però hem d’esperar als pressupostos a veure si està consignada o no. La Conselleria ha tingut molt bones paraules però no fets que és el que nosaltres volem”.

García va anunciar als veïns que l’Ajuntament, i ell personalment com a alcalde, “va a seguir insistint i abans de final d’any tornarem a cridar a la Conselleria perquè ens diguen en quina situació està el projecte. A més, anem a seguir recolzant-vos en totes les mobilitzacions que dugueu a terme, sempre aneu a estar recolzats per l’Ajuntament”.

A més, l’alcalde va avançar als veïns del barri de l’Empalme que l’Ajuntament va a iniciar en la zona diferents accions de millora de la mateixa, com és l’asfaltat dels carrers, paralitzat fins a veure si la Generalitat realitzava l’obra. “En no començar l’obra, nosaltres sí que anem a iniciar les obres de millora i es començarà amb l’asfaltat dels carrers” en benefici dels veïns.

Quant al projecte de soterrament íntegre al seu pas per Burjassot, García va informar als veïns que no existeix de moment intenció per part de la Conselleria d’iniciar el projecte, el protocol del qual d’actuació va ser signat per ambdues institucions en 2007, a causa de la falta de disponibilitat econòmica.

As far as the opening goes
 miranda lambert weight loss House of Alexander McQueen Names New Creative Director